**ΔΙΑΓΩΝΙΣΜΑ ΣΤΟ ΜΑΘΗΜΑ «ΚΟΙΝΩΝΙΚΗ & ΠΟΛΙΤΙΚΗ ΑΓΩΓΗ»**

**9Ο ΓΥΜΝΑΣΙΟ ΝΙΚΑΙΑΣ**

**ΤΜΗΜΑ: Γ1**

**2/6/2021**

**Ονοματεπώνυμο:………………………………………………………………..**

**ΘΕΜΑ 1Ο**

**Να χαρακτηρίσετε τις παρακάτω προτάσεις ως Σωστές (Σ) ή Λανθασμένες (Λ).**

**(ΜΟΝΑΔΕΣ 15)**

1. Το Σύνταγμα της Ελλάδος δεν αναθεωρείται. Λ
2. Η αναλογική ισότητα είναι δικαιότερη από την απόλυτη ισότητα. Σ
3. Το άσυλο της κατοικίας είναι κοινωνικό δικαίωμα. Λ
4. Ένα βασικό αίτιο της πολιτικής αλλοτρίωσης είναι η αίσθηση του πολίτη ότι βρίσκεται μακριά από τα κέντρα λήψης των πολιτικών αποφάσεων. Σ
5. Ο εθνικιστής αγαπάει την πατρίδα του με όλα τα μειονεκτήματά της. Λ

**ΘΕΜΑ 2Ο**

**Να επιλέξετε τη σωστή απάντηση. (ΜΟΝΑΔΕΣ 15)**

1. Ποιο από τα παρακάτω είναι Ανεξάρτητη Διοικητική Αρχή:

**Α)** **ο Συνήγορος του Πολίτη**

**Β)** το Νομικό Συμβούλιο του Κράτους

**Γ)** το Ίδρυμα Κοινωνικών Ασφαλίσεων

**Δ)** η Εκκλησία της Ελλάδος

1. Η ενισχυμένη αναλογική εξασφαλίζει:

**Α)** σταθερές μονοκομματικές κυβερνήσεις.

**Β)** αποκλεισμό εκπροσώπων μικρών κομμάτων.

**Γ)** αντιπροσώπευση ακόμη και των κομμάτων που έχουν λάβει ελάχιστες ψήφους.

**Δ)** **σχετικά σταθερές κυβερνήσεις με όσο το δυνατόν μεγαλύτερη δημοκρατική νομιμοποίηση.**

1. Το δικαίωμα στην εργασία είναι:

**Α)** πολιτικό.

**Β)** κοινωνικό.

**Γ)** **διττό (ατομικό και κοινωνικό).**

**Δ)** ατομικό.

**ΘΕΜΑ 3Ο**

**Να αντιστοιχίσετε τα στοιχεία της στήλης Α με τα στοιχεία της στήλης Β. (ΜΟΝΑΔΕΣ 20)**

|  |  |
| --- | --- |
| **Α** | **Β** |
| 1. Άμεση δημοκρατία Β
 | **α)** Ο Πρόεδρος της Δημοκρατίας είναι αρχηγός του κράτους και εκλέγεται από τη Βουλή. |
| 1. Αντιπροσωπευτική δημοκρατία Δ
 | **β)** Λαϊκή νομοθετική πρωτοβουλία |
| 1. Βασιλευόμενη Κοινοβουλευτική Δημοκρατία Ε
 | **γ)** Ο Πρόεδρος της Δημοκρατίας εκλέγεται από το λαό και διαθέτει ουσιαστικές πολιτικές αρμοδιότητες. |
| 1. Προεδρευόμενη Κοινοβουλευτική Δημοκρατία Α
 | **δ)** Βουλευτικές εκλογές |
| 1. Προεδρική Δημοκρατία Γ
 | **ε)** Ο αρχηγός του κράτους είναι κληρονομικός με συμβολικό ρόλο. |

**ΘΕΜΑ 4Ο**

**Να συμπληρώσετε τα κενά. (ΜΟΝΑΔΕΣ 50)**

1. Η εθνική ταυτότητα συμπληρώνεται από την ΕΥΡΩΠΑΪΚΗ.
2. Με βάση την αρχή της ΛΑΪΚΗΣ ΚΥΡΙΑΡΧΙΑΣ, πηγή όλων των εξουσιών είναι ο λαός.
3. Το Σύνταγμα είναι ο ΘΕΜΕΛΙΩΔΗΣ ΝΟΜΟΣ του κράτους.
4. Οι Περιφέρειες είναι Ο.Τ.Α. β’ ΒΑΘΜΟΥ.
5. Διερευνητική εντολή είναι Η ΕΝΤΟΛΗ ΤΟΥ ΠτΔ ΣΤΟΝ ΑΡΧΗΓΟ ΤΟΥ ΠΡΩΤΟΥ ΚΟΜΜΑΤΟΣ ΣΤΗ ΒΟΥΛΗ ΓΙΑ ΣΧΗΜΑΤΙΣΜΟ ΚΥΒΕΡΝΗΣΗΣ.
6. Το απόρρητο των επιστολών απορρέει από το δικαίωμα προστασίας ΠΡΟΣΩΠΙΚΩΝ ΔΕΔΟΜΕΝΩΝ.
7. Σχετική πλειοψηφία είναι ΕΝΑ ΚΟΜΜΑ ΕΧΕΙ ΤΙΣ ΠΕΡΙΣΣΟΤΕΡΕΣ ΕΔΡΕΣ ΣΤΗ ΒΟΥΛΗ, ΑΛΛΑ ΑΥΤΕΣ ΕΙΝΑΙ ΛΙΓΟΤΕΡΕΣ ΑΠΟ 151 (ΠΕΡΙΣΣΟΤΕΡΕΣ ΑΠΟ ΤΟ ΚΑΘΕΝΑ ΑΠΌ ΤΑ ΑΛΛΑ ΚΟΜΜΑΤΑ ΞΕΧΩΡΙΣΤΑ, ΑΛΛΑ ΟΧΙ ΑΠΟ ΟΛΑ ΜΑΖΙ).
8. Η επιβολή μιας συγκεκριμένης ιδεολογίας είναι χαρακτηριστικό γνώρισμα του ΟΛΟΚΛΗΡΩΤΙΣΜΟΥ.
9. O βουλευτής δεν καταδιώκεται ούτε εξετάζεται με οποιονδήποτε τρόπο για γνώμη ή ψήφο που έδωσε κατά την άσκηση των βουλευτικών καθηκόντων, και αυτό ονομάζεται βουλευτικό ΑΝΕΥΘΥΝΟ ΚΑΙ ΑΚΑΤΑΔΙΩΚΤΟ (ΑΣΥΛΙΑ).
10. Όταν ασκούμε το δικαίωμά μας σε βάρος άλλων διαπράττουμε ΚΑΤΑΧΡΗΣΗ.

**ΚΑΛΗ ΕΠΙΤΥΧΙΑ!**

**ΔΙΑΓΩΝΙΣΜΑ ΣΤΟ ΜΑΘΗΜΑ «ΚΟΙΝΩΝΙΚΗ & ΠΟΛΙΤΙΚΗ ΑΓΩΓΗ»**

**9Ο ΓΥΜΝΑΣΙΟ ΝΙΚΑΙΑΣ**

**ΤΜΗΜΑ: Γ2**

**2/6/2021**

**Ονοματεπώνυμο:………………………………………………………………..**

**ΘΕΜΑ 1Ο**

**Να χαρακτηρίσετε τις παρακάτω προτάσεις ως Σωστές (Σ) ή Λανθασμένες (Λ).**

**(ΜΟΝΑΔΕΣ 15)**

1. Στοιχεία ολοκληρωτισμού μπορούμε να συναντήσουμε και στα δημοκρατικά πολιτεύματα. Σ
2. Το ελληνικό Σύνταγμα είναι αυστηρό. Σ
3. Ο προσηλυτισμός είναι θεμελιώδες ατομικό δικαίωμα. Λ
4. Στην Ελλάδα επιτρέπεται η ίδρυση ιδιωτικών Πανεπιστημίων. Λ
5. Μόνο οι Έλληνες απολαμβάνουν την απόλυτη προστασία της ζωής, της τιμής και της ελευθερίας τους. Λ

**ΘΕΜΑ 2Ο**

**Να επιλέξετε τη σωστή απάντηση. (ΜΟΝΑΔΕΣ 15)**

1. Μπορεί να γίνει άρση της βουλευτικής ασυλίας όταν ο βουλευτής:

**Α)** ψηφίσει αντίθετα με τις κυβερνητικές επιλογές (παραβίαση κομματικής πειθαρχίας).

**Β)** **διαπράξει μία εγκληματική πράξη άσχετη με τα βουλευτικά του καθήκοντα.**

**Γ)** εκφράσει ελεύθερα τη γνώμη του.

**Δ)** ασκεί παράλληλα και άλλο επάγγελμα.

1. Οι Ευρωεκλογές συνήθως συμπίπτουν με:

**Α)** τις βουλευτικές εκλογές.

**Β)** **τις αυτοδιοικητικές εκλογές.**

**Γ)** την εκλογή του Προέδρου της Δημοκρατίας.

**Δ)** το δημοψήφισμα.

1. Ο Άρειος Πάγος ασκεί:

**Α)** **δικαστική εξουσία.**

**Β)** εκτελεστική εξουσία.

**Γ)** νομοθετική εξουσία.

**Δ)** όλα τα παραπάνω.

**ΘΕΜΑ 3Ο**

**Να αντιστοιχίσετε τα στοιχεία της στήλης Α με τα στοιχεία της στήλης Β. (ΜΟΝΑΔΕΣ 20)**

|  |  |
| --- | --- |
| **Α** | **Β** |
| 1. Αρχή της λαϊκής κυριαρχίας Ε
 | **α)** Είναι σχετική και όχι απόλυτη. |
| 1. Αρχή του κράτους δικαίου Δ
 | **β)** Το κράτος μεριμνά για τη διασφάλιση συνθηκών αξιοπρεπούς διαβίωσης όλων των πολιτών. |
| 1. Αρχή του κοινωνικού κράτους Β
 | **γ)** Απαγορεύονται πράξεις που αντιβαίνουν στη δημόσια τάξη και την κοινή ηθική. |
| 1. Αρχή της διάκρισης των λειτουργιών Α
 | **δ)** Κάθε πράξη οργάνου της εξουσίας πρέπει να προβλέπεται από το Σύνταγμα και το νόμο. |
| 1. Αρχή του σεβασμού των χρηστών ηθών Γ
 | **ε)** Όλες οι εξουσίες πηγάζουν από το λαό, ασκούνται υπέρ αυτού και του Έθνους. |

**ΘΕΜΑ 4Ο**

**Να συμπληρώσετε τα κενά. (ΜΟΝΑΔΕΣ 50)**

1. Η ελευθερία επιλογής επαγγέλματος αποτελεί έκφανση του δικαιώματος ΤΗΣ ΕΛΕΥΘΕΡΗΣ ΑΝΑΠΤΥΞΗΣ ΤΗΣ ΠΡΟΣΩΠΙΚΟΤΗΤΑΣ.
2. Πολιτική αλλοτρίωση είναι Η ΑΔΙΑΦΟΡΙΑ ΓΙΑ ΤΑ ΚΟΙΝΑ.
3. Η αρχή της αειφορίας συνδέεται με το δικαίωμα στο ΠΕΡΙΒΑΛΛΟΝ.
4. Το πολίτευμα της Γαλλίας είναι ΠΡΟΕΔΡΙΚΗ ΔΗΜΟΚΡΑΤΙΑ.
5. Το Α.Σ.Ε.Π. είναι μία ΑΝΕΞΑΡΤΗΤΗ ΔΙΟΙΚΗΤΙΚΗ ΑΡΧΗ.
6. Όταν ένα κράτος ταυτίζεται με ένα συγκεκριμένο έθνος ονομάζεται ΕΘΝΙΚΟ ΚΡΑΤΟΣ.
7. Όλοι οι πολίτες έχουν μία ψήφο και αυτή έχει την ίδια ισχύ με εκείνες των άλλων ψηφοφόρων, σύμφωνα με την αρχή της ΙΣΟΤΗΤΑΣ της ψήφου.
8. Το εκλογικό σύστημα που ισχύει στην Ελλάδα ονομάζεται ΕΝΙΣΧΥΜΕΝΗ ΑΝΑΛΟΓΙΚΗ.
9. Η Κυβέρνηση πρέπει να απολαμβάνει της ΔΕΔΗΛΩΜΕΝΗΣ ΕΜΠΙΣΤΟΣΥΝΗΣ της απόλυτης πλειοψηφίας των βουλευτών.
10. Όταν η άσκηση της δημόσιας διοίκησης δε γίνεται μόνο από τα κεντρικά κρατικά όργανα, αλλά και από τα περιφερειακά, το σύστημα διοίκησης ονομάζεται ΑΠΟΚΕΝΤΡΩΤΙΚΟ.

**ΚΑΛΗ ΕΠΙΤΥΧΙΑ!**

**ΔΙΑΓΩΝΙΣΜΑ ΣΤΟ ΜΑΘΗΜΑ «ΚΟΙΝΩΝΙΚΗ & ΠΟΛΙΤΙΚΗ ΑΓΩΓΗ»**

**9Ο ΓΥΜΝΑΣΙΟ ΝΙΚΑΙΑΣ**

**ΤΜΗΜΑ: Γ3**

**2/6/2021**

**Ονοματεπώνυμο:………………………………………………………………..**

**ΘΕΜΑ 1Ο**

**Να χαρακτηρίσετε τις παρακάτω προτάσεις ως Σωστές (Σ) ή Λανθασμένες (Λ).**

**(ΜΟΝΑΔΕΣ 15)**

1. Το Άγιον Όρος αποτελεί Ο.Τ.Α. β’ βαθμού. Λ
2. Η Παλαιστίνη αποτελεί ένα παράδειγμα έθνους χωρίς κράτος. Σ
3. Η απαγόρευση της λογοκρισίας δεν ισχύει για την τηλεόραση. Σ
4. Το Σύνταγμα της Ελλάδος περιλαμβάνει και τους φορολογικούς νόμους. Λ
5. Δημοτικοί σύμβουλοι μπορούν να εκλεγούν και οι αλλοδαποί. Σ

**ΘΕΜΑ 2Ο**

**Να επιλέξετε τη σωστή απάντηση. (ΜΟΝΑΔΕΣ 15)**

1. Προκειμένου να κατασκευαστεί το φράγμα της λίμνης Πλαστήρα, το κράτος έπρεπε να προβεί σε:

**Α**) **αναγκαστική απαλλοτρίωση** **των ιδιοκτησιών των γειτονικών περιοχών.**

**Β)** πολιτική αλλοτρίωση των ιδιοκτησιών των γειτονικών περιοχών.

**Γ)** προσηλυτισμό των ιδιοκτησιών των γειτονικών περιοχών.

**Δ)** τοπική αυτοδιοίκηση των ιδιοκτησιών των γειτονικών περιοχών.

1. Στην Προεδρευόμενη Κοινοβουλευτική Δημοκρατία:

**Α)** ο αρχηγός του κράτους είναι κληρονομικός και το αξίωμά του έχει συμβολικό χαρακτήρα.

**Β)** ο αρχηγός του κράτους είναι κληρονομικός και ασκεί αποφασιστικές αρμοδιότητες.

**Γ)** **ο αρχηγός του κράτους είναι αιρετός και το αξίωμά του έχει συμβολικό χαρακτήρα.**

**Δ)** ο αρχηγός του κράτους είναι αιρετός και ασκεί αποφασιστικές αρμοδιότητες.

1. Η Βουλή:

**Α)** **θεσπίζει τους νόμους, ασκεί έλεγχο στις πράξεις της κυβέρνησης, ψηφίζει τον προϋπολογισμό και αναθεωρεί το Σύνταγμα.**

**Β)** διορίζει τον Πρωθυπουργό και την Κυβέρνηση, εκδίδει και δημοσιεύει τους νόμους και εκπροσωπεί την Πολιτεία.

**Γ)** επιλύει τις διαφορές μεταξύ πολιτών και κράτους και ελέγχει την εκτελεστική εξουσία.

**Δ)** εφαρμόζει το κυβερνητικό πρόγραμμα και διατυπώνει πολιτικές λύσεις.

**ΘΕΜΑ 3Ο**

**Να αντιστοιχίσετε τα αντίθετα. (ΜΟΝΑΔΕΣ 20)**

|  |  |
| --- | --- |
| **Α** | **Β** |
| 1. Διοίκηση που υπηρετεί τη γενική βούληση Β
 | **α)** Επιβολή συγκεκριμένης ιδεολογίας, έλεγχος ΜΜΕ |
| 1. Αρχή της αντιπροσώπευσης Ε
 | **β)** Κυριαρχία του ατομικού έναντι του δημοσίου συμφέροντος  |
| 1. Διάκριση των εξουσιών Δ
 | **γ)** Το κράτος παρεμβαίνει στην ιδιωτική ζωή των πολιτών. |
| 1. Πολυφωνία, Πλουραλισμός Α
 | **δ)** Συγκέντρωση της δύναμης σε συγκεκριμένα άτομα ή ομάδες. |
| 1. Ατομικά δικαιώματα και ελευθερίες Γ
 | **ε)** Κατάργηση εκλογών |

**ΘΕΜΑ 4Ο**

**Να συμπληρώσετε τα κενά. (ΜΟΝΑΔΕΣ 50)**

1. Το κείμενο που εισάγεται στη Βουλή για ψήφιση ονομάζεται ΝΟΜΟΣΧΕΔΙΟ.
2. Ο κρατικός προϋπολογισμός είναι ΝΟΜΟΣ ΤΟΥ ΚΡΑΤΟΥΣ, ΠΟΥ ΨΗΦΙΖΕΤΑΙ ΤΟ ΔΕΚΕΜΒΡΙΟ ΚΑΘΕ ΕΤΟΥΣ ΚΑΙ ΡΥΘΜΙΖΕΙ ΤΑ ΕΣΟΔΑ ΚΑΙ ΤΑ ΕΞΟΔΑ ΓΙΑ ΤΗΝ ΕΠΟΜΕΝΗ ΧΡΟΝΙΑ.
3. Οι Δ.Ε.Κ.Ο. ανήκουν στην ΕΚΤΕΛΕΣΤΙΚΗ εξουσία.
4. Με την επιστολική ψήφο ψηφίζουν οι ΕΛΛΗΝΕΣ ΤΟΥ ΕΞΩΤΕΡΙΚΟΥ (ΟΜΟΓΕΝΕΙΣ).
5. Εκλογικό σύστημα είναι ο τρόπος με τον οποίο ΟΙ ΨΗΦΟΙ ΜΕΤΑΤΡΕΠΟΝΤΑΙ ΣΕ ΕΔΡΕΣ.
6. Το Σύνταγμά μας ψηφίστηκε το έτος 1975 και αναθεωρήθηκε τελευταία φορά το έτος 2019.
7. Μία βασική υποχρέωση των Ελλήνων είναι Η ΦΟΡΟΛΟΓΙΚΗ (κλπ).
8. Το περιβάλλον χωρίζεται σε φυσικό και ΠΟΛΙΤΙΣΤΙΚΟ.
9. Η Κυβέρνηση αποτελείται από ΤΟΝ ΠΡΩΘΥΠΟΥΡΓΟ ΚΑΙ ΤΟΥΣ ΥΠΟΥΡΓΟΥΣ (ΥΠΟΥΡΓΙΚΟ ΣΥΜΒΟΥΛΙΟ).
10. Τα κοινωνικά δικαιώματα ονομάζονται και ΘΕΤΙΚΑ.

**ΚΑΛΗ ΕΠΙΤΥΧΙΑ!**

**ΔΙΑΓΩΝΙΣΜΑ ΣΤΟ ΜΑΘΗΜΑ «ΚΟΙΝΩΝΙΚΗ & ΠΟΛΙΤΙΚΗ ΑΓΩΓΗ»**

**9Ο ΓΥΜΝΑΣΙΟ ΝΙΚΑΙΑΣ**

**ΤΜΗΜΑ: Γ4**

**2/6/2021**

**Ονοματεπώνυμο:………………………………………………………………..**

**ΘΕΜΑ 1Ο**

**Να χαρακτηρίσετε τις παρακάτω προτάσεις ως Σωστές (Σ) ή Λανθασμένες (Λ).**

**(ΜΟΝΑΔΕΣ 15)**

1. Η κατοικία αποτελεί απαραβίαστο χώρο του ατόμου. Σ
2. Η θανατική ποινή ισχύει ακόμη και σήμερα σε ορισμένες ευρωπαϊκές χώρες. Λ
3. Η κλωνοποίηση ανθρώπου αποτελεί συνταγματικά κατοχυρωμένο δικαίωμα. Λ
4. Η Προεδρευόμενη Κοινοβουλευτική Δημοκρατία είναι μία μορφή αντιπροσωπευτικής δημοκρατίας. Σ
5. Η νομοθετική εξουσία ασκείται από τη Βουλή και την Κυβέρνηση. Λ

**ΘΕΜΑ 2Ο**

**Να επιλέξετε τη σωστή απάντηση. (ΜΟΝΑΔΕΣ 15)**

1. Οι διατάξεις του Συντάγματος που δεν μπορούν να αναθεωρηθούν είναι όσες αφορούν:

**Α)** τον τρόπο εκλογής του Προέδρου της Δημοκρατίας.

**Β)** τις Ανεξάρτητες Διοικητικές Αρχές.

**Γ)** **τη μορφή του πολιτεύματος και την αξία του ανθρώπου.**

**Δ)** τον τρόπο ψήφισης του κρατικού προϋπολογισμού.

1. Ο.Τ.Α. είναι:

**Α)** η Δ.Ε.Η. και η Ε.ΥΔ.ΑΠ..

**Β)** το Ι.Κ.Α. και ο Ο.Α.Ε.Δ..

**Γ)** τα Α.Ε.Ι..

**Δ)** **οι Δήμοι και οι Περιφέρειες.**

1. Με τον πολιτικό όρκο ορκιζόμαστε:

**Α)** στο όνομα της Αγίας και Ομοούσιας και Αδιαίρετης Τριάδας.

**Β)** **στην πατρίδα, το δημοκρατικό πολίτευμα, το Σύνταγμα και τους νόμους.**

**Γ)** σε ό,τι επιλέξουμε ως σημαντικό για τη ζωή μας.

**Δ)** στο κόμμα που υποστηρίζουμε.

**ΘΕΜΑ 3Ο**

**Να αντιστοιχίσετε τις έννοιες με τους ορισμούς τους. (ΜΟΝΑΔΕΣ 20)**

|  |  |
| --- | --- |
| **Α** | **Β** |
| 1. Διερευνητική εντολή Ε
 | **α)** Η Βουλή καταθέτειαναφορές, ερωτήσεις, επίκαιρες ερωτήσεων, επερωτήσεις προς την Κυβέρνηση. |
| 1. Αρχή της δεδηλωμένης Δ
 | **β)** Η άσκηση κυβερνητικού έργου από δύο ή περισσότερα κόμματα. |
| 1. Πρόταση δυσπιστίας / μομφής Γ
 | **γ)** Η διαδικασία που απαιτείται για την καθαίρεση μιας κυβέρνησης όταν θεωρηθεί ότι δεν εκπληρώνει ορθά τις υποχρεώσεις της ή είναι επιζήμια για τη χώρα. |
| 1. Κοινοβουλευτικός έλεγχος Α
 | **δ)** Η κυβέρνηση οφείλει να έχει την εμπιστοσύνη της απόλυτης πλειοψηφίας των βουλευτών. |
| 1. Συγκυβέρνηση Β
 | **ε)** Διακρίβωση δυνατότητας σχηματισμού κυβέρνησης. |

**ΘΕΜΑ 4Ο**

**Να συμπληρώσετε τα κενά. (ΜΟΝΑΔΕΣ 50)**

1. Να αναφέρετε 2 πολιτικά δικαιώματα: ΕΚΛΕΓΕΣΘΑΙ, ΔΙΟΡΙΣΜΟΣ ΣΕ ΔΗΜΟΣΙΑ ΘΕΣΗ.
2. Το δικαίωμα συνέρχεσθαι είναι το δικαίωμα στην ΔΙΑΔΗΛΩΣΗ.
3. Η οργανωμένη προσπάθεια να πεισθούν άτομα να αποδεχθούν συγκεκριμένη θρησκευτική ιδεολογία ονομάζεται ΠΡΟΣΗΛΥΤΙΣΜΟΣ.
4. Πολλές φορές ο πατριώτης είναι μεταμφιεσμένος ΕΘΝΙΚΙΣΤΗΣ.
5. Η αλλαγή στο εκλογικό σύστημα δεν ισχύει από τις επόμενες εκλογές, αλλά από τις μεθεπόμενες, επειδή ΔΕΝ ΕΙΝΑΙ ΠΟΛΙΤΙΚΑ ΟΡΘΟ Η ΕΚΑΣΤΟΤΕ ΚΥΒΕΡΝΗΣΗ ΝΑ ΕΠΗΡΕΑΖΕΙ ΤΟ ΑΠΟΤΕΛΕΣΜΑ ΤΩΝ ΕΠΟΜΕΝΩΝ ΕΚΛΟΓΩΝ.
6. Η βουλευτική ασυλία περιλαμβάνει το ΑΝΕΥΘΥΝΟ και το ΑΚΑΤΑΔΙΩΚΤΟ.
7. Οι δύο μορφές άμεσης δημοκρατίας που επιβιώνουν σήμερα είναι το ΔΗΜΟΨΗΦΙΣΜΑ και η ΛΑΪΚΗ ΝΟΜΟΘΕΤΙΚΗ ΠΡΩΤΟΒΟΥΛΙΑ.
8. Τα πολιτεύματα διακρίνονται σε ΜΟΝΑΡΧΙΚΑ, ΟΛΙΓΑΡΧΙΚΑ, ΔΗΜΟΚΡΑΤΙΚΑ.
9. Όταν αντιμετωπίζω ένα πρόβλημα κακοδιοίκησης, μπορώ να απευθυνθώ στον ΣΥΝΗΓΟΡΟ ΤΟΥ ΠΟΛΙΤΗ.
10. Όταν η αστυνομία χρησιμοποιεί βίαιες μεθόδους για να εξαναγκάσει κάποιον να ομολογήσει, παραβιάζει την αρχή απαγόρευσης των ΒΑΣΑΝΙΣΤΗΡΙΩΝ.

**ΚΑΛΗ ΕΠΙΤΥΧΙΑ!**

**ΔΙΑΓΩΝΙΣΜΑ ΣΤΟ ΜΑΘΗΜΑ «ΚΟΙΝΩΝΙΚΗ & ΠΟΛΙΤΙΚΗ ΑΓΩΓΗ»**

**9Ο ΓΥΜΝΑΣΙΟ ΝΙΚΑΙΑΣ**

**ΤΜΗΜΑ: Γ5**

**2/6/2021**

**Ονοματεπώνυμο:………………………………………………………………..**

**ΘΕΜΑ 1Ο**

**Να χαρακτηρίσετε τις παρακάτω προτάσεις ως Σωστές (Σ) ή Λανθασμένες (Λ).**

**(ΜΟΝΑΔΕΣ 15)**

1. Το πολίτευμα της Ισπανίας είναι Βασιλεία. Λ
2. Η ευθανασία απαγορεύεται στην Ελλάδα. Σ
3. Το σύστημα οργάνωσης της ελληνικής διοίκησης είναι το συγκεντρωτικό. Λ
4. Το δικαίωμα στη λήθη σχετίζεται με την προστασία των προσωπικών δεδομένων. Σ
5. Η αντιμετώπιση της πολιτικής αλλοτρίωσης επιτυγχάνεται μέσω της αγωγής του πολίτη. Σ

**ΘΕΜΑ 2Ο**

**Να επιλέξετε τη σωστή απάντηση. (ΜΟΝΑΔΕΣ 15)**

1. Το πολιτικό δικαίωμα διορισμού ενόρκου αφορά:

**Α)** **το δικαίωμα συμμετοχής στο δικαστήριο ως λαϊκός δικαστής.**

**Β)** το δικαίωμα διορισμού σε δημόσια υπηρεσία.

**Γ)** το δικαίωμα εκλογής στο βουλευτικό αξίωμα.

**Δ)** το δικαίωμα συμμετοχής σε κόμμα.

1. Το ευρωπαϊκό πρόγραμμα Natura 2000 σχετίζεται με το δικαίωμα:

**Α)** στην προσωπικότητα.

**Β)** στην ατομική ιδιοκτησία

**Γ)** **στο περιβάλλον.**

**Δ)** στην παιδεία.

1. Η επανάσταση του 1821 αποτελεί περίπτωση όπου:

**Α)** **το έθνος προηγήθηκε του κράτους.**

**Β)** το κράτος προηγήθηκε του έθνους.

**Γ)** το έθνος και το κράτος οικοδομήθηκαν παράλληλα.

**Δ)** δεν έχει διευκρινιστεί πλήρως τι ακριβώς συντελέστηκε.

**ΘΕΜΑ 3Ο**

**Να αντιστοιχίσετε τα δικαιώματα με τους τίτλους των εφημερίδων. (ΜΟΝΑΔΕΣ 20)**

|  |  |
| --- | --- |
| **Α** | **Β** |
| **1.** Θρησκευτική ελευθερία Γ | **α)** Από σήμερα οι αιτήσεις για την επιδότηση ενοικίου |
| **2.** Κράτος πρόνοιας Α | **β)** Κατακρεουργήθηκε το τεκμήριο αθωότητας του Λιγνάδη. |
| **3.** Προστασία έναντι βιοϊατρικών παρεμβάσεων Δ | **γ)** Μάρτυρας του Ιεχωβά δικαιώθηκε από το Δικαστήριο για τη μη κατάταξη στην Εθνική Φρουρά. |
| **4.** Σεβασμός και προστασία της αξίας του ανθρώπου Β | **δ)** Μεταφορά σκέψης από εγκέφαλο σε εγκέφαλο με εμφυτεύματα! |
| **5.** Άσυλο της κατοικίας Ε | **ε)** Εκδόθηκε ευρωπαϊκό ένταλμα σύλληψης σε βάρος του Γιάννη Λαγού: Συνελήφθη στο σπίτι του στις Βρυξέλλες. |

**ΘΕΜΑ 4Ο**

**Να συμπληρώσετε τα κενά. (ΜΟΝΑΔΕΣ 50)**

1. Να αναφέρετε ένα παράδειγμα σύγκρουσης δικαιωμάτων: ΕΛΕΥΘΕΡΙΑ ΕΚΦΡΑΣΗΣ (τηλεόραση) ΚΑΙ ΠΡΟΣΤΑΣΙΑ ΠΑΙΔΙΚΗΣ ΗΛΙΚΙΑΣ ΑΠΟ ΑΚΑΤΑΛΛΗΛΑ ΠΡΟΓΡΑΜΜΑΤΑ.
2. Οι 3 κατηγορίες εκλογικών συστημάτων είναι: ΠΛΕΙΟΨΗΦΙΚΑ, ΑΝΑΛΟΓΙΚΑ, ΜΙΚΤΑ.
3. Όποιος έχει την ελληνική ιθαγένεια ανήκει στο ελληνικό ΚΡΑΤΟΣ.
4. Το Σύνταγμα είναι ο θεμελιώδης νόμος της Πολιτείας, γιατί ΠΕΡΙΛΑΜΒΑΝΕΙ ΔΙΑΤΑΞΕΙΣ ΠΟΥ ΡΥΘΜΙΖΟΥΝ ΤΗ ΜΟΡΦΗ ΤΟΥ ΠΟΛΙΤΕΥΜΑΤΟΣ ΚΑΙ ΤΑ ΑΝΘΡΩΠΙΝΑ (ΑΤΟΜΙΚΑ, ΚΟΙΝΩΝΙΚΑ, ΠΟΛΙΤΙΚΑ) ΔΙΚΑΙΩΜΑΤΑ.
5. Εάν ένας νόμος είναι αντίθετος με το Σύνταγμα καταργείται ή δεν εφαρμόζεται; ΔΕΝ ΕΦΑΡΜΟΖΕΤΑΙ.
6. Να αναφέρετε 2 χαρακτηριστικά του ολοκληρωτισμού: ΜΟΝΟΚΟΜΜΑΤΙΣΜΟΣ, ΕΠΙΒΟΛΗ ΣΥΓΚΕΚΡΙΜΕΝΗΣ ΙΔΕΟΛΟΓΙΑΣ.
7. Η Ανεξάρτητη Διοικητική Αρχή που είναι αρμόδια για τη διασφάλιση μιας ελάχιστης ποιοτικής στάθμης στην τηλεόραση ονομάζεται ΕΘΝΙΚΟ ΣΥΜΒΟΥΛΙΟ ΡΑΔΙΟΤΗΛΕΟΡΑΣΗΣ.
8. Τι σημαίνει Προεδρευόμενη Κοινοβουλευτική Δημοκρατία; ΠΡΟΕΔΡΕΥΟΜΕΝΗ: Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΕΙΝΑΙ ΑΡΧΗΓΟΣ ΤΟΥ ΚΡΑΤΟΥΣ, ΚΟΙΝΟΒΟΥΛΕΥΤΙΚΗ: Η ΒΟΥΛΗ ΕΙΝΑΙ ΤΟ ΝΟΜΟΘΕΤΙΚΟ ΟΡΓΑΝΟ ΚΑΙ ΟΙ ΒΟΥΛΕΥΤΕΣ ΟΙ ΑΝΤΙΠΡΟΣΩΠΟΙ ΤΟΥ ΛΑΟΥ, ΔΗΜΟΚΡΑΤΙΑ: ΟΛΕΣ ΟΙ ΕΞΟΥΣΙΕΣ ΠΗΓΑΖΟΥΝ ΑΠΟ ΤΟ ΛΑΟ.
9. Να αναφέρετε 2 αρχές της ψηφοφορίας: ΜΥΣΤΙΚΗ, ΚΑΘΟΛΙΚΗ
10. Μία βασική συνταγματική αρχή: ΑΡΧΗ ΔΙΑΚΡΙΣΗΣ ΛΕΙΤΟΥΡΓΙΩΝ, ΚΟΙΝΩΝΙΚΟΥ ΚΡΑΤΟΥΣ, ΛΑΪΚΗΣ ΚΥΡΙΑΡΧΙΑΣ, ΚΡΑΤΟΥΣ ΔΙΚΑΙΟΥ

**ΚΑΛΗ ΕΠΙΤΥΧΙΑ!**